rejauldu/bengali-wikipedia huggingface dataset:
গণ-নৃশংসতামূলক অপরাধ () পরিভাষাটি দিয়ে পরিকল্পিত গণহত্যা, যুদ্ধাপরাধ ও মানবতাবিরোধী অপরাধ - এই তিনটি আইনগতভাবে সংজ্ঞায়িত আন্তর্জাতিক অপরাধকে একত্রে নির্দেশ করা হয়। আন্তর্জাতিক আইনের অধীনে স্বতন্ত্র অপরাধ হিসেবে স্বীকৃত না হলেও আইন বিশেষজ্ঞ ও মাঠে কর্মরত বেসরকারী সংস্থাসমূহ ব্যাপকভাবে নৃগোষ্ঠীগত উচ্ছেদকেও চতুর্থ গণ-নৃশংসতামূলক অপরাধ হিসেবে গণ্য করেন।Global Centre for the Responsibility to Protect, Background Briefing: Defining the Four Mass Atrocity Crimes, Publications (Aug. 15, 2018), http://www.globalr2p.org/publications/688 ; Global Action against Mass Atrocity Crimes, Prevention of Atrocities, About GAAMAC, https://www.gaamac.org/web-pages/view/16  কেউ কেউ আগ্রাসনমূলক অপরাধকেও গণ-নৃশংসতামূলক অপরাধ হিসেবে গণ্য করেন। এগুলিকে আন্তর্জাতিক অপরাধ আদালতের এখতিয়ারভুক্ত হিসেবে গণ্য করা হয়। তবে সিংহভাগ আইনবেত্তা এটিকে গণ-নৃশংসতামূলক অপরাধ হিসেবে ধরেন না।See, generally, Press Release, International Criminal Court, Assembly activates Court’s jurisdiction over crime of aggression (Dec. 15, 2017), available at https://www.icc-cpi.int/Pages/item.aspx?name=pr1350. যদিও আগ্রাসনমূলক অপরাধ আন্তর্জাতিক আইনের গুরুতর লঙ্ঘন এবং প্রায়শই এই অপরাধের ছত্রছায়ায় গণ-নৃশংসতামূলক অপরাধগুলি সংঘটিত হয়, আগ্রাসনমূলক অপরাধ এই কারণে ভিন্ন যে এটি ব্যক্তির বিরুদ্ধে নয়, বরং কোনও রাষ্ট্রের ভূখণ্ড, সার্বভৌমত্ব বা রাজনৈতিক স্বাধীনতার উপরে আক্রমণ।See, Coalition for the International Criminal Court, The Crime of Aggression, ICC Crimes (2018), http://www.coalitionfortheicc.org/explore/icc-crimes/crime-aggression.  যেসব মৌলিক আন্তর্জাতিক আইনগুলিতে গণ-নৃশংসতামূলক অপরাধগুলিকে সংজ্ঞায়িত করা হয়েছে, সেগুলি হল ১৯৪৮ সালের পরিকল্পিত গণহত্যামূলক অপরাধ প্রতিরোধ ও তার শাস্তিপ্রদান সম্পর্কিত সমঝোতা, ১৯৪৯-এর জেনেভা সমঝোতা ও সেটির ১৯৭৭-এর অতিরিক্ত প্রয়োগবিধি, এবং ১৯৯৮ সালের আন্তর্জাতিক অপরাধ আদালতের রোম সংবিধি। আন্তর্জাতিক অপরাধ আদালত, বিশেষ উদ্দেশ্যে গঠিত অপরাধসমূহের সাময়িক বিচারালয় বা ট্রাইবুনালসমূহ, এবং আন্তর্জাতিক ন্যায়বিচার আদালতে ব্যবহৃত আইনের বিজ্ঞান এইসব আইনক্র আরও সুসংজ্ঞায়িত ও বলবৎ করেছে।  তথ্যসূত্র  বিষয়শ্রেণী:আন্তর্জাতিক আইন
ড.পবিত্র সরকার (জন্ম: ২৮ মার্চ, ১৯৩৭) একজন ভারতীয় বাঙালি ভাষাতাত্ত্বিক পণ্ডিত, সাহিত্যিক, নাট্যসমালোচক,  শিক্ষাবিদ ও গবেষক। বিভিন্ন বিষয়ে মননশীল প্রবন্ধ রচনার খ্যাতিমান ব্যক্তিত্ব।  শিশুসাহিত্যিক, রবীন্দ্র সংগীত শিল্পী ও নাট্যব্যক্তিত্ব হিসাবেও সুপরিচিত তিনি গদ্য রচনার জন্য ২০০০ খ্রিস্টাব্দে পশ্চিমবঙ্গ বাংলা আকাদেমি  প্রদত্ত বিদ্যাসাগর পুরস্কার, জাতীয় সংহতির জন্য ইন্দিরা গান্ধী অ্যাওয়ার্ড ফর ন্যাশনাল ইন্টিগ্রেশন লাভ করেন। এছাড়াও ২০১৯ খ্রিস্টাব্দে জাপানের তৃতীয় সর্বোচ্চ নাগরিক সম্মান 'দ্য অর্ডার অফ দ্য রাইজিং সান, গোল্ড অ্যান্ড সিলভার রেজ' শিরোপায় সম্মানিত হন।   জন্ম ও শিক্ষাজীবন অধ্যপক ড. পবিত্র সরকারের জন্ম ১৯৩৭ খ্রিস্টাব্দের ২৮ মার্চ  ব্রিটিশ ভারতের অধুনা  বাংলাদেশের তৎকালীন ঢাকা জেলার সাভারের ধামরাই নিকট বলিহারপুর গ্রামে এক মাহিষ্য পরিবারে।  স্বাধীনতা লাভ ও দেশভাগের পর ১৯৪৭ খ্রিস্টাব্দে ছিন্নমূল হয়ে কলকাতায় আসেন। উচ্চ শিক্ষা কলকাতা শহরেই। তিনি কলকাতা বিশ্ববিদ্যালয়ের অন্যতম মেধাবী ও সেরা শিক্ষার্থী ছিলেন। তিনি স্নাতক ও স্নাতকোত্তর উভয় পরীক্ষায় সর্বোচ্চ স্থান অর্জন করেন। স্নাতকোত্তর ডিগ্রি লাভের পর কিছুদিন তিনি কলকাতার  বঙ্গবাসী কলেজে শিক্ষকতা করেন। পরে ১৯৬৩ খ্রিস্টাব্দ হতে ১৯৬৯ খ্রিস্টাব্দ পর্যন্ত তিনি  যাদবপুর বিশ্ববিদ্যালয়ে প্রভাষক পদে অধ্যাপনা করেন। ১৯৬৯ খ্রিস্টাব্দে বিশ্ববিদ্যালয়ের ফুলব্রাইট স্কলারশিপ নিয়ে মার্কিন যুক্তরাষ্ট্রে যান। শিকাগো বিশ্ববিদ্যালয়ের স্নাতকোত্তর ডিগ্রি লাভের পর  ভাষাবিজ্ঞানের উপর গবেষণা করে পিএইচডি ডিগ্রি অর্জন করেন। শেষের দুবছর ১৯৭৫ খ্রিস্টাব্দ পর্যন্ত তিনি মিনেসোটা বিশ্ববিদ্যালয়ে অধ্যাপনা করেন।  কর্মজীবন দেশে ফিরে পুনরায় যাদবপুর বিশ্ববিদ্যালয়ে যোগ দেন। পদোন্নতির পর তিনি ১৯৯০ খ্রিস্টাব্দ হতে টানা সাত বৎসর  রবীন্দ্রভারতী বিশ্ববিদ্যালয়ের উপাচার্য পদে ছিলেন। পরবর্তীতে তিনি ওয়েস্ট বেঙ্গল স্টেট কাউন্সিল অফ হায়ার এডুকেশন তথা পশ্চিমবঙ্গ উচ্চ শিক্ষা সংসদের সহ-সভাপতি হন। ২০০৩ খ্রিস্টাব্দে অবসর গ্রহণ করেন। অধ্যাপক সরকার বাংলা ও ইংরেজিতে শতাধিক গ্রন্থ রচনা করেছেন। তিনি দেশের বিভিন্ন সাহিত্য ও সংস্কৃতির প্রতিষ্ঠানের সঙ্গে ঘনিষ্ঠভাবে যুক্ত আছেন।  তার রচিত সম্পাদিত উল্লেখযোগ্য গ্রন্থগুলি হল- প্রবন্ধ সংকলন-  ভাষা নিয়ে ভাবছেন তো (২০০২) সংবাদ, কলকাতা  লোকভাষা লোকসংস্কৃতি (২০০৪) চিরায়ত, কলকাতা  বাংলা ব্যাকরণ প্রসঙ্গ (২০০৬), দে'জ পাবলিশার্স, কলকাতা  গদ্যরীতি পদ্যরীতি (২০০৬) সাহিত্যলোক  নাট্যমঞ্চ নাট্যরূপ (২০০৮), দে'জ পাবলিশার্স কলকাতা  নাটকের সন্ধানে (২০০৮), প্রতিভাস কলকাতা  শিক্ষা ও চেতনা (২০০৯) প্রগতিশীল প্রকাশক কলকাতা   ভাষা দেশ কাল মিত্র ও ঘোষ কলকাতা  ভাষাপ্রেম ভাষাবিরোধ দে'জ পাবলিশার্স কলকাতা  ভাষামনন:বাংলা মনীষা পুনশ্চ  হীরের আংটি আজকাল পাবলিশার্স   কথাসূত্র মিত্র ও ঘোষ কলকাতা প্রকরণ তথা মনোগ্রাফ-  লোকসংস্কংতির নন্দন তত্ত্ব (১৯৯৬) পশ্চিমবঙ্গ বাংলা আকাদেমি  বাংলা লেখার সহজ পথ (২০০১) সৃষ্টি  বাংলা বলো দে'জ পাবলিশার্স কলকাতা  বাংলা বানান সংস্কার:সমস্যা ও সম্ভাবনা দে'জ পাবলিশার্স কলকাতা  ধর্ম, কুসংস্কার,শিক্ষা ন্যাশনাল বুক এজেন্সি  শিক্ষায় সাম্প্রদায়িক আক্রমণ  ন্যাশনাল বুক এজেন্সি  ছন্দতত্ত্ব ছন্দরূপচিরায়ত কলকাতা  তথ্যসূত্র  বিষয়শ্রেণী:১৯৩৭-এ জন্ম বিষয়শ্রেণী:জীবিত ব্যক্তি বিষয়শ্রেণী:কলকাতা জেলার ব্যক্তি বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী বিষয়শ্রেণী:বাঙালি শিক্ষাবিদ বিষয়শ্রেণী:ভারতীয় ভাষাবিজ্ঞানী বিষয়শ্রেণী:ভাষাবিজ্ঞানী বিষয়শ্রেণী:বাঙালি লেখক
ডিগ () হচ্ছে একটি সামাজিক যোগাযোগ ওয়েবসাইট। সামাজিক ও ব্যবসায়িক খবর হচ্ছে এই সাইটের মূল বিষয়। এলেক্সা ডট কম অনুসারে (১১ই জুন,২০১১ তারিখ) ডিগ ডট কমের ওয়েবসাইট ট্রাফিক র‌যাংক হচ্ছে ১৪৩ তম। কোয়ান্টকাষ্ট ধারণা করে আমেরিকাতেই শুধু ডিগের প্রতি মাসে ৮.৫ মিলিয়ন ইউনিক ব্যবহারকারী আছে। কেভিন রোজ, ওয়েন বার্য়ন, রন গরোদেজস্কি ও জয় এ্যাডেলসন ২০০৪ সালের নভেম্বরে ডিগের পরীক্ষামূলক সংস্করণ প্রকাশ করে। জুলাই ২০০৫ এ সাইটটির ২.০ ভার্সন প্রকাশ হয়। মে ২০০৯ থেকে ফেইসবুকের মাধ্যমে ডিগ সাইটে প্রবেশের সুবিধা চালু হয়।   তথ্যসূত্র    বহিঃসংযোগ   Official site  Inc. Magazine profile of Kevin Rose  বিষয়শ্রেণী:মার্কিন যুক্তরাষ্ট্রের সংবাদ ওয়েবসাইট বিষয়শ্রেণী:সামাজিক তথ্য প্রক্রিয়াজাতকরণ বিষয়শ্রেণী:সান ফ্রান্সিসকো ভিত্তিক সংস্থা বিষয়শ্রেণী:শর্টি পুরস্কার বিজয়ী বিষয়শ্রেণী:২০০৪-এ প্রতিষ্ঠিত ইন্টারনেট সম্পত্তি বিষয়শ্রেণী:নিউইয়র্ক সিটি ভিত্তিক কোম্পানি বিষয়শ্রেণী:বিবাচনকৃত সৃষ্টিকর্ম বিষয়শ্রেণী:সামাজিক সফটওয়্যার
রিচার্ড আর্করাইট অস্টিন (; জন্ম: ৫ সেপ্টেম্বর, ১৯৫৪ - মৃত্যু: ৭ ফেব্রুয়ারি, ২০১৫) জ্যামাইকার কিংস্টনে জন্মগ্রহণকারী ওয়েস্ট ইন্ডিজের আন্তর্জাতিক ক্রিকেটার ছিলেন। ওয়েস্ট ইন্ডিজ ক্রিকেট দলের পক্ষে টেস্ট ও একদিনের আন্তর্জাতিকে অংশগ্রহণ করেছেন।  বহুমূখী ক্রীড়া প্রতিভার অধিকারী রিচার্ড অস্টিন একাধারে ক্রিকেটসহ ফুটবল ও টেবিল টেনিসে দক্ষ ছিলেন। ঘরোয়া প্রথম-শ্রেণীর ক্রিকেটে জ্যামাইকার পক্ষে খেলেছেন তিনি।   ঘরোয়া ক্রিকেট  ২১ মার্চ, ১৯৭৫ তারিখে মন্টেগো বে এলাকার জারেট পার্কে ত্রিনিদাদ ও টোবাগো দলের বিপক্ষ তার প্রথম-শ্রেণীর ক্রিকেটে অভিষেক ঘটে। ঐ খেলায় তিনি ০ ও ৭৪ রান সংগ্রহের পাশাপাশি ৩৪ রানে ৩ উইকেট দখল করেন। এর পরপরই তিনি জ্যামাইকা অনূর্ধ্ব-১৯ দলে প্রতিনিধিত্ব করেন। ২২ ফেব্রুয়ারি, ১৯৭৬ তারিখে কেনসিংটন ওভালে বার্বাডোসের বিপক্ষে লিস্ট এ ক্রিকেটে প্রথমবারের মতো অংশগ্রহণ করেন। ব্যাটিং উদ্বোধনে নেমে ৩ রান তোলেন ও দুই ওভারে ৭ রান দিয়ে কোন উইকেট পাননি। ১৯৭৮ সালে ল্যাঙ্কাশায়ার লীগে চার্চ ক্রিকেট ক্লাব ও ১৯৮২ সালে এনফিল্ড ক্রিকেট ক্লাবে খেলেন।   খেলোয়াড়ী জীবন  ব্যাটিংয়ে ধারাবাহিকতা বজায় রাখায় তৎকালীন শক্তিশালী ওয়েস্ট ইন্ডিজ দলে খেলার সুযোগ পান তিনি। ১৯৭৭ সালে ক্যারি প্যাকারের বিশ্ব সিরিজ ক্রিকেটে যোগদানের প্রস্তাব পান ও তিনি তা সাদরে গ্রহণ করেন। মার্চ, ১৯৭৮ সালে সফরকারী অস্ট্রেলিয়া দলের বিপক্ষে সিরিজের প্রথম দুই টেস্টে ২, ২০ ও ০/৫ লাভ করেন। বোর্দা ক্রিকেট গ্রাউন্ডে অনুষ্ঠিত তৃতীয় টেস্টেও দলে অন্তর্ভুক্ত থাকলেও বিশ্ব সিরিজের ক্রিকেটার ডেসমন্ড হেইন্স ও ডেরেক মারে’র সাথে তাকেও বাদ দেয়া হয়। তাদের বাদ দেয়ার প্রতিবাদে বিশ্ব সিরিজের বেশ কয়েকজন খেলোয়াড় টেস্ট বয়কট করে।Robinson, p. 195.  ১৯৭৭ থেকে ১৯৭৯ মেয়াদকালে বিশ্ব সিরিজ ক্রিকেটে অংশ নেয়ার ফলে তাকে আর ওয়েস্ট ইন্ডিজ দলে ঠাঁই দেয়া হয়নি। ফলে তিনি লরেন্স রো’র নেতৃত্বাধীন ওয়েস্ট ইন্ডিজ দলের বিদ্রোহী সদস্যরূপে ১৯৮২ থেকে ১৯৮৪ মেয়াদকালে দুইবার দক্ষিণ আফ্রিকা গমন করেন।The unforgiven পরবর্তীতে ২০ জুন, ২০১১ তারিখে জামাইকার ক্রিকেটের উন্নয়ন সংঘ, ক্যারিবীয় দ্বীপপুঞ্জসহ ও বহিঃবিশ্বের কাছে ঐ সময়কার দূর্বল দলের পক্ষে ক্ষমা প্রার্থনা করেন।   অবসর  ক্রিকেট খেলা থেকে অবসর নেয়ার পর মাত্রাতিরিক্ত মদ্যপান ও নিষিদ্ধ মাদকের দিকে ঝুঁকে পড়েন এবং গৃহহীন হন। ৭ ফেব্রুয়ারি, ২০১৫ তারিখে রিচার্ড অস্টিনের দেহাবসানের কথা ঘোষণা করা হয়।   তথ্যসূত্র    আরও পড়ুন   Robinson, R. (1979) The Wildest Tests, Cassell Australia: Sydney. .   বহিঃসংযোগ       বিষয়শ্রেণী:১৯৫৪-এ জন্ম বিষয়শ্রেণী:২০১৫-এ মৃত্যু বিষয়শ্রেণী:১৯৭০-৭১ থেকে ১৯৯৯-২০০০ ওয়েস্ট ইন্ডিজের ক্রিকেটার বিষয়শ্রেণী:ওয়েস্ট ইন্ডিয়ান ক্রিকেটার বিষয়শ্রেণী:ওয়েস্ট ইন্ডিজের টেস্ট ক্রিকেটার বিষয়শ্রেণী:ওয়েস্ট ইন্ডিজের একদিনের আন্তর্জাতিক ক্রিকেটার বিষয়শ্রেণী:জামাইকার ক্রিকেটার বিষয়শ্রেণী:জামাইকার আন্তর্জাতিক ফুটবলার বিষয়শ্রেণী:বিশ্ব সিরিজ ক্রিকেট খেলোয়াড় বিষয়শ্রেণী:জ্যামাইকান ক্রিকেটার বিষয়শ্রেণী:জ্যামাইকান ফুটবলার
মনে রেখ  মৃগাঙ্কশেখর গঙ্গোপাধ্যায় পরিচালিত একটি বাংলা স্বল্প দৈর্ঘ্য চলচ্চিত্র।  'মনে রেখো', রবীন্দ্রনাথের কবিতার কোলাজ অবলম্বনে তৈরী কবিতা-চলচ্চিত্র। যার মূল চরিত্র রবীন্দ্রনাথের নতুন বৌঠান কাদম্বরী দেবী। কলকাতায় এটিই প্রথম এই ঘরানার কাজ।   প্লট  কাহিনি আবর্তিত হয়েছে ঠাকুর বাড়ির মেয়েদের ওপর গবেষণা করতে আসা একটি ছেলেকে ঘিরে। গবেষণা করতে গিয়ে যে তার নিজের বাড়িতে বারবার কাদম্বরীকে দেখতে শুরু করে ৷কাদম্বরীর মৃত্যু তাকে তাড়িয়ে বেড়ায়। অসুস্থ হয়ে যায় সে। সুস্থ করে তুলতে সেই বাড়িতেই রিক্রিয়েট করা হয় রবীন্দ্রনাথ ও তার বৌঠানের বন্ধুতা।   অভিনয়ে    অনন্যা খ্যাঁদা ভট্টাচার্য – কাদম্বরী দেবী  গৌরব দাস – রবীন্দ্রনাথ ঠাকুর  সত্যজিৎ বিশ্বাস – মানসিক রোগী   সম্মাননা  হায়দরাবাদের লিটারারি ফেস্টিভ্যাল ২০১৯এ 'ট্রান্স ভার্স' ’  বিভাগে  ভারত, ফ্রান্স, পর্তুগাল, ব্রাজিল এবং আয়ারল্যাণ্ডের  আমন্ত্রিত আট  জন শিল্পীর মধ্যে ছিলেন কলকাতার চলচ্চিত্র পরিচালক  মৃগাঙ্কশেখর গঙ্গোপাধ্যায়।  সেখানে প্রদর্শিত হল তার পরিচালিত কবিতা-চলচ্চিত্র 'মনে রেখো'।   তথ্যসূত্র    বহিঃসংযোগ    Mone Rekho(2018)  বিষয়শ্রেণী:ভারতীয় চলচ্চিত্র বিষয়শ্রেণী:বাংলা ভাষার চলচ্চিত্র বিষয়শ্রেণী:কবিতা অবলম্বনে চলচ্চিত্র
১৫নং ওয়ার্ড বাংলাদেশের রাজশাহী সিটি কর্পোরেশনের আওতাধীন একটি ওয়ার্ড।   আয়তন    জনসংখ্যা    অবস্থান ও সীমানা  রাজশাহী সিটি কর্পোরেশনের মধ্যাংশে ১৫নং ওয়ার্ডের অবস্থান। এ ওয়ার্ডের পশ্চিমে রাজশাহী সিটি কর্পোরেশনের ৩নং ওয়ার্ড ও ১৪নং ওয়ার্ড, উত্তর-পূর্বে রাজশাহী সিটি কর্পোরেশনের ১৬নং ওয়ার্ড, উত্তরে রাজশাহী সিটি কর্পোরেশনের ১৪নং ওয়ার্ড ও ১৮নং ওয়ার্ড, পূর্বে রাজশাহী সিটি কর্পোরেশনের ১৯নং ওয়ার্ড, দক্ষিণে রাজশাহী সিটি কর্পোরেশনের ২০নং ওয়ার্ড ও ১৩নং ওয়ার্ড এবং দক্ষিণ-পশ্চিমে রাজশাহী সিটি কর্পোরেশনের ১০নং ওয়ার্ড অবস্থিত।   প্রশাসনিক কাঠামো  রাজশাহী সিটি কর্পোরেশনের আওতাধীন ১৫নং ওয়ার্ডের পশ্চিমাংশের প্রশাসনিক কার্যক্রম বোয়ালিয়া থানার আওতাধীন ও পূর্বাংশের প্রশাসনিক কার্যক্রম চন্দ্রিমা থানার আওতাধীন এবং এটি জাতীয় সংসদের ৫৩নং নির্বাচনী এলাকা রাজশাহী-২ এর অংশ।  বোয়ালিয়া থানার আওতাধীন এলাকা হলো:  সপুরা মৌজার সপুরা, বিসিক শিল্প এলাকা, জিন্নাহনগর, নিউ মার্কেট ১নং সেক্টর, বর্ণালীর মোড় ২ নং সেক্টর, দড়িখড়বোনা ২নং সেক্টর, উপশহর হাউজিং এস্টেট  চন্দ্রিমা থানার আওতাধীন এলাকা হলো:  সপুরা মৌজার জেলা স্টেডিয়াম, পলিটেকনিক ইনস্টিটিউট।   আরও দেখুন   বোয়ালিয়া থানা  চন্দ্রিমা থানা  রাজশাহী সিটি কর্পোরেশন  রাজশাহী জেলা   তথ্যসূত্র    বহিঃসংযোগ   বিষয়শ্রেণী:রাজশাহী সিটি কর্পোরেশনের ওয়ার্ড
মদনপুর বাংলাদেশের ভোলা জেলার অন্তর্গত দৌলতখান উপজেলার একটি ইউনিয়ন।   আয়তন  মদনপুর ইউনিয়নের আয়তন ৭,৮০৭ একর।   প্রশাসনিক কাঠামো  মদনপুর ইউনিয়ন দৌলতখান উপজেলার আওতাধীন ১নং ইউনিয়ন পরিষদ। এ ইউনিয়নের প্রশাসনিক কার্যক্রম দৌলতখান থানার আওতাধীন। এটি জাতীয় সংসদের ১১৬নং নির্বাচনী এলাকা ভোলা-২ এর অংশ।   জনসংখ্যার উপাত্ত  ২০১১ সালের আদমশুমারি অনুযায়ী মদনপুর ইউনিয়নের মোট জনসংখ্যা ৪,৬৭০ জন। এর মধ্যে পুরুষ ২,৩৯৭ জন এবং মহিলা ২,২৭৩ জন। মোট পরিবার ৯৪৩টি।   শিক্ষা  ২০১১ সালের আদমশুমারি অনুযায়ী মদনপুর ইউনিয়নের সাক্ষরতার হার ১২.৫%।   দর্শনীয় স্থান   চর মুন্সি   জনপ্রতিনিধি   বর্তমান চেয়ারম্যান: এ কে এম নাছির উদ্দিন হাওলাদার   আরও দেখুন   দৌলতখান উপজেলা  দৌলতখান থানা  ভোলা জেলা   তথ্যসূত্র    বহিঃসংযোগ   বিষয়শ্রেণী:দৌলতখান উপজেলার ইউনিয়ন
উমারিয়া () ভারতের মধ্য প্রদেশ রাজ্যের উমারিয়া জেলার একটি শহর ও পৌরসভা এলাকা।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৫৩৮ মিটার (১৭৬৫ ফুট)।   জনসংখ্যার উপাত্ত  ভারতের ২০০১ সালের আদমশুমারি অনুসারে উমারিয়া শহরের জনসংখ্যা হল ২৬,৮৩৭ জন। এর মধ্যে পুরুষ ৫৩% এবং নারী ৪৭%।  এখানে সাক্ষরতার হার ৬৯%। পুরুষদের মধ্যে সাক্ষরতার হার ৭৮% এবং নারীদের মধ্যে এই হার ৫৯%। সারা ভারতের সাক্ষরতার হার ৫৯.৫%, তার চাইতে উমারিয়া এর সাক্ষরতার হার বেশি।  এই শহরের জনসংখ্যার ১৪% হল ৬ বছর বা তার কম বয়সী।   তথ্যসূত্র   বিষয়শ্রেণী:মধ্যপ্রদেশের শহর
থাম্ব| চার্লস রেমন্ড বেজলি,  স্যার চার্লস রেমন্ড বেজলি (৩ এপ্রিল ১৮৬৮ - ১ ফেব্রুয়ারি ১৯৫৫) একজন ব্রিটিশ ইতিহাসবিদ ছিলেন।  তিনি ১৯০৯ থেকে ১৯৩৩ সাল  বার্মিংহাম বিশ্ববিদ্যালয়ের ইতিহাসের অধ্যাপক ছিলেন।  তিনি ব্ল্যাকহিথে জন্মগ্রহণ করেন। তিনি রেভ জোসেফ এবং লুইসা বেজলির পুত্র ছিলেন। "Births." Belfast News-Letter, 7 April 1868 London, England, Non-conformist Registers, 1694–1931 তিনি সেন্ট পলস স্কুল, কিংস কলেজ লন্ডন এবং ব্যালিওল কলেজ, অক্সফোর্ড এ শিক্ষা লাভ করেন। বার্মিংহামে যাওয়ার আগে  তিনি অক্সফোর্ডের মের্টন কলেজের সভ্য হন।   তথ্যসূত্র    বহিঃসংযোগ    জীবনী অন্তর্ভুক্ত পাতা  ডার্টমাউথ কলেজ লাইব্রেরিতে চার্লস রেমন্ড বেজলির কাগজপত্র বিষয়শ্রেণী:নাইটস ব্যাচেলর বিষয়শ্রেণী:ব্রিটিশ ইতিহাসবিদ বিষয়শ্রেণী:কিংস কলেজ লন্ডনের প্রাক্তন শিক্ষার্থী বিষয়শ্রেণী:বার্মিংহাম বিশ্ববিদ্যালয়ের শিক্ষক বিষয়শ্রেণী:১৯৫৫-এ মৃত্যু বিষয়শ্রেণী:১৮৬৮-এ জন্ম
আহসান উল্লাহ (জন্ম: ২ ডিসেম্বর, ১৯৪২ - মৃত্যু: ৭ জুলাই, ২০০৭) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।দৈনিক প্রথম আলো, "তোমাদের এ ঋণ শোধ হবে না" | তারিখ: ১২-০২-২০১২   জন্ম ও শিক্ষাজীবন  আহসান উল্লাহ’র জন্ম ফেনী জেলার সোনাগাজী উপজেলার আহমেদপুর গ্রামে। বাবার নাম আমিন উল্লাহ এবং মায়ের নাম জরিফা খাতুন। তার স্ত্রীর নাম নূরজাহান বেগম। তার দুই ছেলে ও তিন মেয়ে।    কর্মজীবন  পাকিস্তান নৌবাহিনীতে চাকরি করতেন আহসান উল্লাহ। ১৯৭১ সালে  ফ্রান্সের তুলন নৌঘাঁটিতে প্রশিক্ষণে ছিলেন। মুক্তিযুদ্ধ শুরু হলে ফ্রান্স থেকে পালিয়ে এসে যুদ্ধে যোগ দেন।   মুক্তিযুদ্ধে ভূমিকা  ১৯৭১ সালের ১৫ আগস্ট মোংলা বন্দরে রাত পৃথিবীর বিখ্যাত যুদ্ধের ইতিহাসে বাংলাদেশের মুক্তিযুদ্ধে নৌকমান্ডো অপারেশনের গৌরবোজ্জ্বল এক অধ্যায়। দুঃসাহসিকতাপূর্ণ এই অভিযান তখন গোটা বিশ্বকে তাক লাগিয়ে দেয় মুক্তিযোদ্ধারা। মোংলা বন্দরে আহসান উল্লাহর নেতৃত্বে ৪০ জন নৌকমান্ডো অংশ নেন। মুক্তিবাহিনীর নৌকমান্ডো দলের একটি উপদলের দলনেতা আহসান উল্লাহ খুব সকালে ঘুম থেকে উঠেই নিজের কাছে থাকা ছোট রেডিও অন করলেন। আকাশবাণী কলকাতা কেন্দ্রটি অন করে কান পেতে থাকলেন। এই কেন্দ্রে একটি গান বাজার কথা। সেটা শুধু তিনিই জানেন। ঠিক যখন সাড়ে সাতটা, তখন তিনি শুনতে পেলেন তার সেই কাঙ্ক্ষিত গান: ‘আমার পুতুল আজকে যাবে প্রথম শ্বশুরবাড়ি।’ গানটি শুনে আহসান উল্লাহ আর দেরি করলেন না। দ্রুত সহযোদ্ধা নৌকমান্ডোদের একত্র করে জানালেন, আজ রাতেই হবে তাদের প্রতীক্ষিত অপারেশন। তারপর আবেগময় কণ্ঠে সবাই শপথবাক্য পাঠ করলেন। এরপর সারা দিন গোপন শিবিরে উৎকণ্ঠায় কাটল। সন্ধ্যায় সব প্রস্তুতি সম্পন্ন করে রাতে রওনা হলেন লক্ষ্যস্থলে। গোপন শিবির থেকে লক্ষ্যস্থল পাঁচ-ছয় কিলোমিটার দূরে। মুক্তিযোদ্ধারা লক্ষ্যস্থলে যখন পৌঁছালেন, তখন ভোর সাড়ে চারটা। তার সহযোদ্ধারা দ্রুত বুকে মাইন বেঁধে নিলেন। তারপর পায়ে ফিনস পরে নিঃশব্দে নেমে পড়লেন পানিতে। পশুর নদীতে জাহাজ ছড়িয়ে আছে বিস্তৃত এলাকাজুড়ে। পানিতে নেমে নৌকমান্ডোরা ছড়িয়ে পড়লেন জাহাজগুলো লক্ষ্য করে। কোনো জাহাজের জন্য দুজন, কোনো জাহাজের জন্য একজন। নদীতে বড় বড় ঢেউ আর বিশালাকার শোঁ শোঁ শব্দে গড়িয়ে যাচ্ছে নৌকমান্ডোদের নাক-মুখের ওপর দিয়ে। অন্যদিকে বন্দরের সার্চলাইটের আলো সমানে ঘুরছে নদীর ওপর। কোনো কোনো জাহাজেরও সার্চলাইট জ্বালানো। আলোর ঝলকানির মধ্যে এগিয়ে যেতে থাকেন তারা। নৌকমান্ডোরা সফলতার সঙ্গে বেশির ভাগ জাহাজে লিমপেট মাইন লাগালেন। তারপর সময়ক্ষেপণ না করে সাঁতার কেটে চলে গেলেন নিরাপদ স্থানে। তখন ভোর আনুমানিক সাড়ে পাঁচটা বা পৌনে ছয়টা। মাঝনদীতে প্রথম বিস্ফোরণটি ঘটল বিকট শব্দে। দু-তিন মিনিট পর আরেকটি। তারপর নদীতে শুরু হলো লঙ্কাকাণ্ড। একনাগাড়ে সাত-আট মিনিট ধরে একটির পর একটি মাইন বিস্ফোরণ। ৩৫-৪০টি মাইনের কান ফাটানো শব্দে বন্দরে অবস্থানরত আতঙ্কিত পাকিস্তানি সেনারা ছোটাছুটি করতে থাকল।    পুরস্কার ও সম্মাননা   বীর প্রতীক   তথ্যসূত্র    বহিঃসংযোগ   বিষয়শ্রেণী:বীর প্রতীক বিষয়শ্রেণী:২০০৭-এ মৃত্যু বিষয়শ্রেণী:১৯৪২-এ জন্ম বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
চন্দ্র দাস রাই (১৩ এপ্রিল ১৯২৪ – ৮ আগস্ট ২০২০) জনপ্রিয়ভাবে সি. ডি. রাই নামে পরিচিত ছিলেন। তিনি সংযুক্তিকরণের পূর্ববর্তী সিকিম-এর একজন রাজনীতিবিদ, আমলা এবং প্রাক্তন সাংবাদিক ছিলেন। তিনি সিকিম স্টেট কংগ্রেস-এর একজন জ্যেষ্ঠ নেতা ছিলেন।  ব্যক্তিগত জীবন  চন্দ্র দাস রাই ১৩ এপ্রিল ১৯২৪ সালে দক্ষিণ সিকিমের মিখোলায় জন্মগ্রহণ করেন। তিনি স্থানীয় বিদ্যালয়ে প্রাথমিক শিক্ষা শেষ করে দার্জিলিং যান এবং ১৯৪৫ সালে সেন্ট রবার্টস স্কুল থেকে মাধ্যমিক শিক্ষা সম্পন্ন করেন। প্রাক্তন সংসদ সদস্য প্রেম দাস রাই তার পুত্র।  পেশাগত জীবন  রাই তাশি শেরিং, গোবর্ধন প্রধান, ডি. বি. তিওয়ারি, ডি. এস. লেপচা, সোনাম শেরিং, এল. ডি. কাজি, রয় চৌধুরী ও হেলেন লেপচার সঙ্গে সিকিম স্টেট কংগ্রেস প্রতিষ্ঠা করেন। ১৯৪৯ সালের ফেব্রুয়ারিতে কংগ্রেস একটি অন্তর্বর্তী সরকার ও গণতান্ত্রিক সংস্কারের দাবিতে আন্দোলন শুরু করে, যার ফলে রাইসহ ছয়জন গ্রেপ্তার হন। এরপর ১ মে ১৯৪৯-এ কংগ্রেস সমর্থকরা প্রাসাদ ঘেরাও করে। ৮ মে ১৯৪৯-এ তাকে শিক্ষামন্ত্রী ও পরিবহন মন্ত্রী হিসাবে তাশি শেরিং-এর স্বল্পস্থায়ী মন্ত্রিসভায় নিয়োগ দেওয়া হয়। তবে এই সরকার ২৯ দিনের মধ্যেই ভারতীয় রাজনৈতিক কর্মকর্তা হরিশ্বর দয়াল কর্তৃক বরখাস্ত করা হয়।  অন্যান্য কার্যক্রম  ১৯৬০ সালে তিনি আনন্দবাজার পত্রিকা-র সিকিম প্রতিনিধি নিযুক্ত হন। তিনি সিকিম হেরাল্ড পত্রিকার প্রথম সম্পাদক ছিলেন। এছাড়াও তিনি হিমালী বেলা ও গ্যাংটক টাইমস পত্রিকার সম্পাদক ছিলেন।  পুরস্কার  ২০১০ - কাঞ্চনজঙ্ঘা কলম বিবিসি পুরস্কার - সিকিম প্রেস ক্লাব কর্তৃক প্রদান  ২০১৪ - ভানু পুরস্কার - নেপালি সাহিত্য পরিষদ, সিকিম কর্তৃক প্রদান  ২০১৮ - কাশীরাজ প্রধান আজীবন সাংবাদিকতা পুরস্কার - সিকিম সরকার কর্তৃক প্রদান  তথ্যসূত্র     বিষয়শ্রেণী:বেনারস হিন্দু বিশ্ববিদ্যালয়ের প্রাক্তন শিক্ষার্থী বিষয়শ্রেণী:সিকিমের সাংবাদিক বিষয়শ্রেণী:সিকিম রাজ্য কংগ্রেসের রাজনীতিবিদ বিষয়শ্রেণী:১৯২৪-এ জন্ম বিষয়শ্রেণী:২০২০-এ মৃত্যু বিষয়শ্রেণী:রাই ব্যক্তি
পুনশ্চ প্রোফেসর শঙ্কু হল সত্যজিৎ রায় রচিত প্রোফেসর শঙ্কু সিরিজের একটি বই। এটি ১৯৯৩ খ্রিষ্টাব্দে আনন্দ প্রকাশনী থেকে প্রকাশিত হয়। সত্যজিৎ রায় বাংলা ম্যাগাজিন সন্দেশ ও আনন্দমেলাতে প্রোফেসর শঙ্কু সিরিজের গল্পগুলি লিখেছিলেন। এই বইটিতে প্রোফেসর শঙ্কু সিরিজের পাঁচটি গল্প আছে।  গল্প সূচি  আশ্চর্জন্তু   শঙ্কু ও আদিম মানুষ  শঙ্কুর পরলোকচর্চা   প্রোফেসর রণ্ডির টাইম মেশিন  আরও দেখুন  প্রোফেসর শঙ্কু  তথ্যসূত্র  বিষয়শ্রেণী:১৯৯৩-এর বই বিষয়শ্রেণী:প্রোফেসর শঙ্কু বিষয়শ্রেণী:কল্পবিজ্ঞান বিষয়শ্রেণী:সত্যজিৎ রায়
গণিত শাস্ত্রের সংখ্যাতত্ত্বে একটি উল্লেখযোগ্য ব্যবস্থা হল কাপরেকারের নাম্বার ।   কাপরেকারের নাম্বার কি ?  কাপরেকারের নাম্বার হল এমন কিছু ধনাত্মক সংখ্যা যাদের বর্গকে দুইভাগ করে যোগ করলে পূর্বের নাম্বারে ফিরে যাওয়া যায় ।  এবার কিছু উদাহরণ দেখা যাক :   ৫৫  ৫৫*৫৫ = ৩০২৫  ৩০২৫ কে আমরা ৩০ ও ২৫ এ ভাগ করে লিখতে পারি , যা যোগ করলে আমরা পাই ৫৫ । তাই ৫৫ কাপরেকারের নাম্বার ।   ১০  ১০*১০=১০০  ১০০ কে দুই ভাগ করে আমরা লিখতে পারি ১০ ও ০ , যা যোগ করলে ১০ । কিন্তু ১০ কাপরেকারের নাম্বার নয় । কারণ ০ ধনাত্মক নয় , ০ অঋণাত্মক ।   দুই অংশে ভাগ করার পদ্ধতি  ভাগ বরাবর অর্ধেকেই করতে হবে এমন কোন বাধ্য-বাধকতা নেই ।  মনে করি X একটি ধনাত্মক ( অঋণাত্মক) সংখ্যা । X কাপরেকারের নাম্বার b-ভিত্তিতে যদি অঋণাত্মক A ও n থেকে থাকে নিম্নের শর্ত মেনে :  X2 = Abn + B, যেখানে, 0 < B < bn  X = A + B মনে রাখতে হবে, X কাপরেকারের নাম্বার ভিত্তি bn এর জন্য , n যেকোন সংখ্যা । শর্ত :  X2 = AN + B, যেখানে, 0 < B < N  X = A + B  বিষয়শ্রেণী:গাণিতিক ধারা বিষয়শ্রেণী:ডায়োফ্যান্টাইন সমীকরণ বিষয়শ্রেণী:সংখ্যাতত্ত্ব
বাংলাদেশের লোকজ সংস্কৃতি গ্রন্থমালা বাংলাদেশ সরকারের পৃষ্ঠপোষণে বাংলা একাডেমির উদ্যোগে প্রকাশিত বাংলাদেশের বিভিন্ন জেলা ও অঞ্চলের লোক সংস্কৃতি বিষয়ক গ্রন্থ সিরিজ। এর প্রতিটি খণ্ডেই  অঞ্চল বা জেলা ভিত্তিক বাংলাদেশের জেলাসমূহের সাধারণ পরিচিতিসহ সেসব অঞ্চলের ভৌগোলিক উপকরণ, জনধারা, জীবনধারা, পেশা, খাদ্যসংস্কৃতি, পোশাক-পরিচ্ছদ, ঘরবাড়ি, হাটবাজার ও মেলা, বস্তুগত লোকজ সংস্কৃতি, সাহিত্য, আবহমান ধাঁধাঁ, প্রবাদ-প্রবচন, সঙ্গীত ও বাদ্যযন্ত্র, লোকনাট্য, সমুদয় লোকজ উৎসব, লোকাচার, লোকক্রীড়া, মায় লোকচিকিৎসা ও তন্ত্রমন্ত্র, লোকবিশ্বাস ও সংস্কার, লোকপ্রযুক্তি ও লোকস্থাপত্য ইত্যাদি বিচিত্র বিষয়ের বিজ্ঞান ভিত্তিক সংকলন করা হয়েছে।   তথ্যসূত্র    বাংলা একাডেমির ওয়েবসাইট  ‘ফোকলোর-ঐতিহ্যকে আন্তর্জাতিক পর্যায়ে নিয়ে গেছে বাংলা একাডেমি’, ২৪ ফেব্রুয়ারি ২০১৫, বহুমাত্রিক.কম  সমৃদ্ধ সুনির্বাচিত গ্রন্থের বিপুল সম্ভার নিয়ে বাংলা একাডেমি, দৈনিক জনকণ্ঠ, ৩ ফেব্রুয়ারি ২০১৬  বাংলাদেশের লোকজ সংস্কৃতি গ্রন্থমালা (৬৪ খণ্ড) প্রধান সম্পাদক: শামসুজ্জামান খান, indichouse.com  বিষয়শ্রেণী:লোকসংস্কৃতি বিষয়শ্রেণী:বাংলা একাডেমির বই বিষয়শ্রেণী:লোকজ সংস্কৃতি বিষয়ক বই বিষয়শ্রেণী:বাংলার লোকজ সংস্কৃতি
রেমন্ড কে. জনসন (১৯০১-১৯৯৯) ছিলেন একজন মার্কিন চিত্রগ্রাহক এবং চলচ্চিত্র পরিচালক।পিটস পৃষ্ঠা ৩৬৭ তিনি মনোগ্রাম পিকচার্সের মতো পভার্টি রো স্টুডিওগুলির জন্য বিশটিরও বেশি কম বাজেটের ওয়েস্টার্নধর্মী চলচ্চিত্র পরিচালনা করেছেন।  দ্বিতীয় বিশ্বযুদ্ধে অংশগ্রহণের পর, জনসন মেট্রো-গোল্ডউইন-মেয়ারের হলিউড স্টুডিওতে যান ও সেখানের ক্যামেরা ইউনিট দলে যোগ দেন। পরে তিনি এই বিভাগের প্রধান হন।   চলচ্চিত্রের তালিকা   নর্থ অফ নোম (১৯২৫)  অল ফেসেস ওয়েস্ট (১৯২৯)  কেন্টাকি ব্লু স্ট্রিক (১৯৩৫)  স্কাইবাউন্ড (১৯৩৫)  সুইসাইড স্কোয়াড (১৯৩৫)  দ্য রেকলেস ওয়ে (১৯৩৬)  আই'ল নেম দ্য মার্ডারার (১৯৩৬)  স্পেশাল এজেন্ট কে-৭ (১৯৩৭)  ডটার অফ দ্য টং (১৯৩৯)  কোড অফ দ্য ফিয়ারলেস (১৯৩৯)  ফাংস অফ দ্য ওয়াইল্ড (১৯৩৯)  টু গান ট্রাউবাডোর (১৯৩৯)  ইন ওল্ড মন্টানা (১৯৩৯)  ল অফ দ্য ওলফ (১৯৩৯)  রিডিন' দ্য ট্রেইল (১৯৪০)  কভার্ড ওয়াগন ট্রেইলস (১৯৪০)  পিন্টো ক্যানিয়ন (১৯৪০)  ল্যান্ড অফ দ্য সিক্স গানস (১৯৪০)  দ্য কিড ফ্রম সান্তা ফে (১৯৪০)  রাইডার্স ফ্রম নোহয়্যার (১৯৪০)  ওয়াইল্ড হর্স রেঞ্জ (১৯৪০)  দ্য শিয়েন কিড (১৯৪০)  তথ্যসূত্র  গ্রন্থপঞ্জি  পিটস, মাইকেল আর। Poverty Row Studios, 1929-1940। ম্যাকফারল্যান্ড অ্যান্ড কোম্পানি, ২০০৫।  বহিঃসংযোগ  বিষয়শ্রেণী:১৯৯৯-এ মৃত্যু বিষয়শ্রেণী:১৯০১-এ জন্ম বিষয়শ্রেণী:মার্কিন চিত্রগ্রাহক বিষয়শ্রেণী:মার্কিন চলচ্চিত্র পরিচালক
280px|thumb|বাংলাদেশে কালবৈশাখী ঝড়ের পর একটি বৃষ্টি স্নাত সন্ধা যেখানে ডুবন্ত সূর্যের লাল আভা দৃশ্যমান।  কালবৈশাখী একটি স্থানীয় বৃষ্টিপাত ও বজ্রঝড় যা বাংলাদেশ ও ভারতের কিছু অঞ্চলে হয়ে থাকে। বাংলাদেশ ও উত্তর পূর্ব ভারতে মার্চ থেকে কালবৈশাখী ঝড় দেখা যায়। অনেকসময় এই ঝড় জীবনঘাতি রূপ ধারণ করে। গ্রীষ্ম ঋতুর সঙ্গে হাত ধরাধরি করে এ ঝড়ের আগমন ঘটে। কালবৈশাখীর বায়ুর গড় গতিবেগ ঘণ্টায় ৪০ থেকে ৬০ কিমি। কোনো কোনো ক্ষেত্রে এ গতিবেগ ঘণ্টায় ১০০ কিমি-এর বেশিও হতে পারে। কালবৈশাখীর স্থায়িত্বকাল স্বল্পতর, তবে কখনও কখনও এ ঝড় এক ঘণ্টারও বেশিকাল স্থায়ী হয়। এই সময়ে বাংলাদেশ এবং ভারতের পশ্চিমবঙ্গ,  ওড়িশা,  আসাম, ত্রিপুরা, বিহার, ছত্তিশগড় ও ঝাড়খণ্ডে প্রায়ই বজ্রবৃষ্টি হয়। কালবৈশাখীর সময়ে যেকোন প্রকার বায়ুযান চালানো বিপদজনক।  বিমানচালকেরা কালবৈশাখী ঝড়কে এড়িয়ে চলে। যদিও কালবৈশাখীর সময়কার বৃষ্টিপাত বাংলাদেশ ও পশ্চিম বাংলার ধান, পাট এবং আসামের চা চাষের জন্য উপকারী ভূমিকা পালন করে এছাড়া গরমের হাত থেকে সাময়িক শান্তি দেয়।  নামকরণ  কাল শব্দের অর্থ ধ্বংস এবং বৈশাখ মাসে উৎপত্তি হয় বলে একে কালবৈশাখী নামে অভিহিত করা হয়। গ্রীষ্মকালে বা এপ্রিল – মে মাসে বাংলাদেশ ও পার্শ্ববর্তী অঞ্চলে মাঝে মধ্যে বিকালের দিকে বজ্রবিদ্যুৎসহ যে প্রচন্ড ঝড়বৃষ্টি  হয় তাকে কালবৈশাখী বলে। কালবৈশাখী ঝড় উত্তর –  দিক থেকে প্রবাহিত হয় বলে একে ইংরেজিতে নরওয়েস্টার  বলা হয়।  কালবৈশাখীর কারণ (এই অঞ্চলে ভূপৃষ্ঠস্থ অত্যধিক গরম হলে বাতাস হালকা ও অস্থিতিশীল হয়ে পড়ে। উত্তপ্ত হালকা বাতাস সোজা উপরে উঠে শীতল হয়ে কিউমুলাস মেঘ সৃষ্টি করে। বায়ুমন্ডলের অস্থিরতা অব্যাহত থাকলে কিউমুলাস মেঘ উল্লম্বভাবে কিউমুলোনিম্বাস নামক কালো মেঘ গঠন করে এবং পরবর্তী সময়ে বজ্রঝড়ের সৃষ্টি করে)। সাধারণ ঝড়ের সংগে এই ঝড়ের প্রধান পার্থক্য হচ্ছে এ ঝড়ের সঙ্গে সবসময়ই বিদ্যুৎ চমকায় ও বজ্রপাত হয়।  কালবৈশাখীর জীবনচক্র thumb|Heavy hailstorm during a nor'wester in Thakurgaon District|বাংলাদেশের উত্তরে ঠাকুরগাঁওয়ে ভারী শিলাবৃষ্টি (এপ্রিল ২০২২) কালবৈশাখীর জীবনচক্রকে তিনটি ধাপে ভাগ করা যায়।  ধাপগুলি ঊর্ধগামী অথবা নিম্নগামী বায়ুস্রোতের মাত্রা এবং গতিবিধি দ্বারা নির্ণীত হয়ে থাকে। কালবৈশাখীর পর্যায়গুলি হচ্ছে:   কিউমুলাস বা ঘনীপূঞ্জীভবন পর্যায়,   পূর্ণতা পর্যায়  এবং   বিচ্ছুরণ পর্যায়। একটি কালবৈশাখী পূর্ণতা লাভের ৩০ থেকে ৪৫ মিনিট পর এর তীব্রতা হ্রাস পেতে শুরু করে বিচ্ছুরণ পর্যায়ে প্রবেশ করে। অতি দ্রুত হারে তাপমাত্রা হ্রাস, মেঘে প্রচুর জলীয় বাষ্পের উপস্থিতি এবং বায়ুর পুঞ্জীভূত ঊর্ধ্বচলনের দরুণ কালবৈশাখীর সঙ্গে শিলাবৃষ্টি হয়ে থাকে, শিলাবৃষ্টি অতিরিক্ত হলে ফসলের ব্যাপক ক্ষয়ক্ষতি হয়ে থাকে।  পূর্বাভাস কয়েক ঘণ্টার মধ্যে ঝড়টি তৈরি হয় বলে কয়েকদিন দিন আগে এর পূর্বাভাস দেয়া যায় না। কোন অঞ্চলে ব্যাপক গরম পড়লে তখন কেউ কেউ অনুমান করেন যে এ ধরনের ঝড় হতে পারে। কালবৈশাখী কোথায় কতক্ষণ হবে সেটি আগে থেকেই জানিয়ে দেয়ার মতো বৈজ্ঞানিক কোন উপায় এখনো নেই। এটি তৈরি হয় ৫/৬ ঘণ্টা আগে আর শতভাগ বোঝা যায় ২/৩ ঘণ্টা আগে।কালবৈশাখী ঝড় হয় কেন, এ ঝড়ের পূর্বাভাস পাওয়া সম্ভব?, বিবিসি নিউজ বাংলা, ২২ এপ্রিল ২০২২   চিত্রশালা   তথ্যসূত্র  বিষয়শ্রেণী:বাংলাদেশের জলবায়ু বিষয়শ্রেণী:ঝড় বিষয়শ্রেণী:বিপজ্জনক আবহাওয়া বিষয়শ্রেণী:এশিয়ার জলবায়ু